## Pleteniny - základné pojmy

Pletenina je textília vyrobená pletením.

Pri pletení sa z nite tvoria očká, ktoré sa navzájom prepletajú.

**Druhy pletenia:**

* ručné
* strojové- na pletacích strojoch

**Druhy očiek:**

* ***hladké***
* ***obrátené***

Striedaním očiek vzniká vzor pleteniny.

## 

## Rozdiel medzi pleteninami a tkaninami

**Tkanina** sa tká na tkacích krosnách. Má dve sústavy nití – *útok* a *osnova.* Útkové a osnovné nite sa navzájom prepletajú, čím vzniká vzor tkaniny – plátnová, keprová, atlasová.

**Pletenina** sa pletie ručne ihlicami alebo na pletacom stroji. Z nite sa tvoria očká – hladké, obrátené. Pletením očiek vzniká vzor pleteniny.

**Výhody pletenín:**

* mäkkosť
* pružnosť
* nekrčivosť (netreba ich žehliť)
* hrejivosť
* príjemný ohmat

**Nevýhody pletenín:**

* ľahká párateľnosť
* zachytávanie očiek
* vytváranie žmolkov

**Pravidlá pri šití pletenín:**

* pred šitím vždy vyprať
* striháme v jednej vrstve ostrými nožnicami
* používame ihly s okrúhlou špičkou alebo ihlu na streč
* na šitie elastické nite
* pri šití nikdy pleteninu nenaťahujeme, vedieme ju voľne

## Druhy pletených výrobkov

**Z pletenín sa vyrábajú tieto výrobky:**

* pánska, dámska a detská spodná bielizeň (tielka, košieľky, nohavičky, spodky, kombiné)
* pyžama a nočné košele
* dojčenské oblečenie
* zvrchné oblečenie (blúzky, košele, šaty, svetre)
* vrchné oblečenie (kabáty, bundy, plášte)
* športové ošatenie a výrobky na voľný čas (teplákové súpravy, trička, plavky, domáce oblečenie)
* pančuchové oblečenie (pančuchy, ponožky, podkolienky, silonky)
* odevné doplnky (čiapky, rukavice, šály)

**Delenie pletenín:**

* bavlnené
* ľanové
* vlnené
* hodvábne
* syntetické

## Výroba pletenín

Pletenina sa môže vyrobiť dvoma spôsobmi:

* ručne
* strojovo

Ručne pletenie (štrikovanie):

Pracovným nástrojom sú dve ihlice. Ihlice môžu byť kovové, plastové a drevené. Na jednom konci sú ostré, na druhom majú krúžok (zabraňuje padaniu očiek z ihlice). Veľkosť ihlice sa označuje číslom. Hrúbka sa volí podľa hrúbky vlny.

Strojovo sa pletie sa v pletiarňach na pletacom stroji.

## Rozdelenie odevných tkanín

**Rozdelenie odevov:**

* vrchné – obleky, kostým, nohavice, sukne, plášte, košele a blúzky
* pre voľný čas – tričká, tepláky, mikiny
* spodná bielizeň – slipy, tielka, nohavičky
* pracovné
* športové
* doplnky k odevom – kravaty, šatky, šály

Podľa hmotnosti sa tkaniny delia na:

* ľahké
* stredne ťažké
* ťažké

**Bavlnené tkaniny**

Bavlnené tkaniny sa tkajú z bavlnených priadzí.

**Vlastnosti:**

* dobre sajú pot, ľahko sa žehlia, sú hrejivé a priedušné
* nedostatky - veľmi sa krčia, pri praní sa zrážajú

**Použitie:**

* ľahké na letné šaty, blúzky, pánske košele, letné sukne a nohavice
* stredné ťažké na obrusy, posteľnú bielizeň, obrusy, prestieranie
* ťažké na letné obleky, kostýmy, jarné plášte, bundy

**Bavlnené tkaniny**

**Flanel –** tkanina mäkká, hrejivá, obojstranné česaná. Jednofarebná alebo potláčaná.

Použitie: pyžama, košele, blúzky, posteľná bielizeň.

**Menčester** – z lícnej strany má prúžky rôznej hrúbky.

Použitie: zimné bundy, sukne, nohavice, kostýmy.

**Satén –** tkanina s vysokým leskom.

Použitie: spoločenské šaty, blúzky, pyžamá, spodná bielizeň, posteľná bielizeň